جل شکتی وزارت
جل شکتی کے مرکزی وزیر اور کرناٹک کے وزیر اعلیٰ نے ریاست میں جل جیون مشن کی عمل درآمد کا مشترکہ طورپر جائزہ لیا
وزیر اعلیٰ نے جل جیون مشن کی عمل درآمد کی رفتا ربڑھانے اور سال 2023ء تک ’ہر گھر جل‘والی ریاست بنانے کےلئے تمام ضروری اقدامات کرنے کی یقینی دہانی کرائی
نئی دہلی،13؍جولائی2021:
جل شکتی کے مرکزی وزیر جناب گجندر سنگھ شیخاوت اور کرناٹک کے وزیر اعلیٰ جناب بی ایس یدی یورپا نے کرناٹک میں جل جیون مشن پر عمل درآمد کا آج مشترکہ طورپر وِدھان سَود ا بنگلور و میں جائزہ لیا۔وزیر اعلیٰ نے ریاست کے دورے پر آئے مرکزی وزیر کو یہ یقین دہانی کرائی کہ ریاست جل جیون مشن پر عمل درآمد کی رفتار تیز کرنے اور 2023ء تک کرناٹک میں باقی ماندہ 61.05لاکھ گھروں میں نل سے پانی کی سپلائی کرنے کے لئے تمام ضروری اقدامات کرے گی۔جل شکتی کے مرکزی وزیر وزیر اعلیٰ کو یقین دہانی کرائی کہ مرکزی حکومت ’ہر گھر جل‘نشانے کو حاصل کرنے میں ریاست کو ہر ممکن مدد مہیا کرائے گی۔ اس مشن کا مقصد سال 2024ء تک ملک کے ہر گھر میں نل کا صاف پانی مہیا کرانے کے بارے میں وزیر اعظم جناب نریندر مودی کے نظریے کو تعبیر سے آشنا کرنا ہے۔
وزیر اعلیٰ کی قیادت میں ریاست ہر دیہی خاندان کو مستقل اور کل وقتی مدت کی بنیاد پر مقرر شدہ معیاری پانی کو نل کے ذریعے سپلائی مہیا کرانے کے کام کا ماہانہ جائزہ لےگی۔میٹنگ کے دوران اَپر سیکریٹری اور راشٹریہ جل جیون مشن کے ڈائریکٹر جناب بھرت لال نے ریاست میں جے جے ایم کے منصوبے اور اس کی عمل درآمد پر روشنی ڈالتے ہوئے ایک پریزینٹیشن پیش کیا۔بعد میں انہوں نے چیف سیکریٹری اور ریاست کے دیگر اعلیٰ حکام کےساتھ مشن پر فوری عمل درآمد کو لے کر ایک تفصیلی جائزہ میٹنگ کی۔
جل جیون مشن شروع ہونے کے وقت کرناٹک کے کل 91.19لاکھ گھروں میں سے صرف 24.51لاکھ گھروں میں ہی نل کے پانی کا کنکشن دستیاب تھا۔22 مہینوں میں 5.62لاکھ گھروں میں پینے کے پانی کے کنکشن دئیے گئے۔اس کے نتیجے میں اب ریاست کے گاؤں میں 30.14لاکھ گھروں میں نل سے پانی کی سپلائی ہورہی ہے۔
سال 2023ء تک کرناٹک کو ’ہرگھر جل‘والی ریاست بنانے کے لئے ریاست نے 22-2021ء میں 25.17لاکھ گھروں میں نل کے پانی کے کنکشن اور 23-2022ء میں 17.93لاکھ گھروں کو نل کے پانی کے کنکشن مہیا کرانے اور 24-2023ء میں بقیہ 19.93لاکھ گھروں کو نل کے پانی کے کنکشن مہیا کرانے کا منصوبہ تیا رکیا ہے۔
ریاست کے ہر گھر میں نل کے ذریعے پینے کے پانی کی سپلائی کو یقینی بنانے کے لئے ریاست کے مضبوط عہد کو ذہن میں رکھتے ہوئے جل شکتی کے مرکزی وزیر جناب گجندر سنگھ شیخاوت نے جل جیون مشن کے تحت مرکزی گرانٹ کی شکل میں 5,008.79کروڑ کی منظوری دی جو پچھلے سال کے مرکزی گرانٹ کے مقابلے میں چار گنا زیادہ ہے۔اس بڑھی ہوئی مرکزی گرانٹ سے 117.16کروڑروپے کی ابتدائی بقایا رقم اور ریاستی سرکار کے 5,215.93کروڑ روپے کی یکساں حصے داری سے ریاست میں 22-2021ء کے لئے پانی سپلائی کے کام کے لئے جل جیون مشن کے تحت 10,401.88کروڑ روپے کا مجموعی فنڈ دستیاب ہوگیا ہے۔ اس طرح اس مشن پر عمل درآمد کی رفتار میں تیزی لانے کے لئے وافر فنڈ کی دستیابی یقینی ہوگئی ہے۔
سال 22-2021ء میں کرناٹک کو 15ویں مالی کمیشن کے ذریعے امداد کی شکل میں دیہی مقامی اداروں؍پنچایتی راج اداروں کو پانی اور صاف صفائی کے لئے 1,426کروڑ روپے مختص کئے گئے ہیں۔اگلے پانچ سال یعنی 26-2025ء تک 7,524کروڑ روپے کا یقینی مالی نظم ہوگیا ہے۔ کرناٹک کے دیہی علاقوں میں اس بڑی سرمایہ کاری سے اقتصادی سرگرمیوں کو رفتار ملے گی، ساتھ ہی ساتھ دیہی معیشت کو بھی فروغ حاصل ہوگا۔ اس سے گاؤں میں روزگار کے نئے مواقع بھی پیدا ہوں گے۔
کرناٹک نے اسکولوں، آشرم شالاؤں اور آنگن واڑی مراکز میں نل سے پانی مہیا کرانے میں اچھاکام کیا ہے۔ موجودہ وقت میں 41,636 اسکولوں اور 51,563آنگن واڑی مراکز کو نل سے پانی مہیا کرایا گیا ہے۔مرکزی وزیر نے اسکولوں اور آنگن واڑی مراکز کے لئے کئے گئے کام کی ستائش کی اور ریاست سے بچوں کی بہتر صحت ، بہتر صاف صفائی کے لئے تمام بقایا تعلیمی مراکز میں جل از جلد نل سے پانی کی صد فیصد کنکٹی وٹی یقینی بنانے کے لئے کہا ہے۔
ریاست پانی کے کمی والے علاقوں –معیار سے متاثرہ گاؤں-متلاشی اضلاع ، درج فہرست ذات ؍ درج فہرست قبائل ، اکثریت والے گاؤں اور سانسد آدش گرام یوجناکے تحت گاؤں کے گھروں میں نل سے پانی کی سپلائی کو اولیت دے رہی ہے۔
پانی کے معیار کی دیکھ ریکھ اورنگرانی سرگرمیوں کو اعلیٰ اولیت دی جارہی ہے، جس کے لئے آنگن واڑی کارکنان ، آشا کارکنان، خود امدادی گروپوں کے ممبر، پی آر آئی ممبر، اسکولی اساتذہ کو تربیت دی جارہی ہے، تاکہ وہ فیلڈ ٹیسٹ کِٹ کا استعمال کرکے آلودہ پانی کے نمونوں کی جانچ کرسکیں۔ کل 78لیباریٹریوں میں سے صرف ایک لیباریٹری ہی این اے بی ایل سے منظور شدہ ہے۔ریاست کو پانی کے آلودگی کی جانچ کرنے والی اِن لیباریٹریوں کی تیزی سے ترقی اور این اے بی ایل منظوری حاصل کرنے میں تیزی لانے کی ضرورت ہے۔ ان لیباریٹریوں کو عوام کے لئے کھول دیا جائے گا، تاکہ وہ معمولی لاگت پر اپنے پانی کے نمونوں کی جانچ کراسکیں۔
جل جیون مشن نے باٹم اَپ نظریہ یعنی ہر اہم ادارے کو یکساں اہمیت دی گئی ہے۔ اس نظریے کو اپناتے ہوئے منصوبے سے لے کر عمل درآمد ، انتظام اور انہیں چلانے اور رکھ رکھاؤ تک سارے لوگ ایک اہم رول ادا کرتے ہیں۔اس حصولیابی کے لئے ریاستی حکومت کو گرام جل اور سوکشتا سمیتی ؍پانی سمیتی کو مضبوط بنانے اگلے پانچ برسوں کے لئے دیہی کام منصوبہ وضع کرنے اور ان پر عمل درآمد کرانے والی ریاستی ایجنسیوںکو دیہی افراد کے ذریعے سنبھالنے اور ان کی حمایت کرنے کےلئے معاون سرگرمیوں کو شروع کرنا اور لوگوں میں بیداری پیدا کرنا ہے۔اب تک کرناٹک میں 28,883گاؤں میں 22,203 وی ڈبلیو اسے سی یا پانی سمیتیاں ہیں اور 19,446کام منصوبہ تیار کی جاچکی ہیں۔سال 22-2021ء میں ریاست نے 30 سرگرم ریاستی ایجنسیوں کو شامل کرنے کا منصوبہ بنایا ہے۔ کرناٹک کو دیہی علاقوں میں تقریباً 2 لاکھ لوگوں کو تربیت دینے کی ضرورت ہے، تاکہ ہر گھر کو پانی کی سپلائی یقینی بنانے کےلئے طویل مدتی استحکام اور عمل آوری کو یقینی بنایا جاسکے۔
وزیر اعظم جناب نریندر مودی نے 15اگست 2019ء کو جل جیون مشن کا آغاز کیا تھا۔ اس مشن کو تیزی سے لاگو کیا گیا ہے۔2019ء میں مشن کی شروعات میں ملک کے کل 19.20کروڑ دیہی گھروں میں سے صرف 3.23کروڑ گھروں میں ہی نل سے پانی کی سپلائی ہورہی تھی۔ پچھلے 22 مہینوں کے دوران کووڈ-19وباء اور لاک ڈاؤن کے رکاوٹوں کے باوجود 4.47کروڑ گھروں کو پانی سپلائی کنکشن مہیا کرائے گئے ہیں۔ اس اضافے سے اب نل کے پانی کا کنکشن حاصل کرنے والے گھروں کی تعداد 23.63فیصد ہوگئی اور موجودہ وقت میں 7.71کروڑ دیہی گھروں میں نل سے پانی کی سپلائی ہورہی ہے۔گوا، تلنگانہ ، انڈمان اور نکوبار جزائر و پڈوچیری کے دیہی علاقوں میں صد فیصد پانی کے کنکشن دسیتاب کرائے جاچکے ہیں اور یہ ریاستیں ’ہر گھر جل‘والی ریاستیں بن گئی ہیں۔وزیر اعظم کے ’سب کا ساتھ، سب کا وکاس، سب کا وشواس‘مشن پر عمل کرتے ہوئے مشن کا آئیڈیل جملہ ہے کہ ’کوئی بھی گھر چھوٹنے نہ پائے‘اور گاؤں کے ہر گھر کو نل سے پانی سپلائی کا کنکشن مہیا کرایا جائے۔ موجودہ وقت میں 71 ضلعوں کے 99ہزار سے زیادہ گاؤں کے ہر گھر میں نل سےپانی کی سپلائی ہورہی ہے۔